In en om die huis: MELKTERT
DIE WENRESEP SARIE 2009
• Sy’t geglo jy moet Darling-botter gebruik en geen ander nie. Die rede was glo dat dit die minimum water bevat sodat die deeg nie sag en klewerig is nie....
genoeg vir 2 terte
• 450 g (800 ml) koekmeel
• 5 ml kremetart
• 450 g yskoue botter
• ± 250 ml yswater
• 15 ml suurlemoensap
Sif die meel, sout en kremetart 2 keer saam. Deel die botter in kwarte. Rasper ’n kwart op ’n rasper se growwe kant. Hou die res in die yskas, asook die rasper. Sny die gerasperde botter in die meel in met 2 messe. Sprinkel yswater en suurlemoensap eweredig oor die meel. Meng met ’n vurk tot ’n hanteerbare deeg. Knie en vou deeg op ’n koue oppervlak (tant Helie het ’n klein marmerbladjie gebruik) tot dit glad en elasties is. Klein lugborreltjies moet net onder die oppervlak sigbaar wees.
• Sny die deeg 10 mm groter as die pan (bord), want dit kan effens krimp. Voer die pan uit. Meet die rand van die tertpan en sny nog ’n strook om daarop te pas. Borsel ’n bietjie water op die strook (nie tot teen die kante nie, anders rys dit nie mooi nie) en plaas op die rand. (Party mense sit dit onder die ander deeg, maar tant Helie het my anders geleer.)
• 50 ml mielieblom
• 25 ml suiker
• 2 druppels “egg yellow”-kleursel
• 4 druppels amandelgeursel
• 1 groot doppie vanieljegeursel (ek gebruik 7 ml)
Plaas dié drie bestanddele in nóg ’n middelslag-bakkie en hou eenkant. Verhit jou oond tot 260 °C. Die oond-rak moet op die tweede vlak van onder wees.
PLAAS DIE VOLGENDE IN ‘N KASTROL
• 2 stukke pypkaneel
Sodra die oond warm is, verhit die melk, botter en kaneel tot kookpunt. Tant Helie het gesê op háár stoofplaat verhit sy dit op 6! Skakel die plaat af. Voeg die warm melk by die meel-en-melkmengsel en roer tot glad. Gooi terug in die kastrol en plaas op plaat wat afgeskakel is. Roer die melkmengsel in die kastrol tot dit dik is – 1 tot 2 kookborrels is nodig. Gooi melkmengsel uit die kastrol terug in die mengbak.